Akademický senát

Slovenskej technickej univerzity v Bratislave

16.04.2018

**Návrh na zriadenie vecného bremena na pozemkoch vo vlastníctve STU v prospech spoločnosti Bratislavská teplárenská, a.s.**

Predkladá: **prof. Ing. Robert Redhammer, PhD.**

rektor

Vypracovali: **JUDr. Marcel Michalička**

**Mgr. Natália Jančovičová**

Právny a organizačný útvar

Zdôvodnenie: Postup v zmysle ustanovenia § 9 ods. 1 písm. i) v spojení s ustanovením § 17 ods. 1 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov na základe žiadosti spoločnosti Bratislavská teplárenská, a.s. o zriadenie vecného bremena s cieľom rekonštrukcie a prevádzky inžinierskej siete – prípojky horúcovodu umiestnenej na pozemkoch vo vlastníctve Slovenskej technickej univerzity v Bratislave v katastrálnom území Staré Mesto.

Návrh uznesenia: Akademický senát Slovenskej technickej univerzity v Bratislave schvaľuje návrh rektora na zriadenie vecného bremena na pozemkoch vo vlastníctve Slovenskej technickej univerzity v Bratislave (k. ú. Staré Mesto: parc. č. 21738/6 a parc. č. 21725/9) a odporúča materiál predložiť na vyjadrenie predchádzajúceho písomného súhlasu Správnej rade STU.

**Dôvodová správa**

1. Slovenská technická univerzita v Bratislave (ďalej len „STU“) bola zo strany Advokátskej kancelárie Zárecký Zeman, sídlo: Medená 18, 811 02 Bratislava, konajúcej v mene spoločnosti Park One Bratislava, s. r. o., sídlo: Laurinská 18, 811 01 Bratislava požiadaná o uzatvorenie zmluvy o zriadení vecného bremena v prospech spoločnosti Bratislavská teplárenská, a.s., sídlo: Bajkalská 21/A, 829 05 Bratislava, IČO. 35823542 (ďalej len „spoločnosť Bratislavská teplárenská, a.s.“), a to za účelom údržby, prevádzky a opráv prípojky horúcovodu (ďalej len „horúcovod“).
2. Horúcovod je umiestnený na pozemkoch vo vlastníctve STU zapísaných na LV č. 8937 vedenom Okresným úradom Bratislava, katastrálny odbor, pre okres Bratislava I, obec BA-m.č. STARÉ MESTO, k. ú. Staré mesto ako:

* parcela reg. „C“ evidovaná na katastrálnej mape ako parc. č. 21738/6 – zastavané plochy a nádvoria o celkovej výmere 208 m2,
* parcela reg. „C“ evidovaná na katastrálnej mape ako parc. č. 21725/9 – zastavané plochy a nádvoria o celkovej výmere 997 m2

(ďalej len „pozemky“).

1. Pozemky sa nachádzajú na rohu Námestia slobody a Kollárovho námestia a sú v užívaní Strojníckej fakulty STU (príloha).
2. Prevádzka a údržba horúcovodu je aj v záujme STU, a to z dôvodu zosúladenia právneho stavu so stavom skutkovým.
3. Vecné bremeno bude zriadené podľa geometrického plánu a bude odplatné sumou určenou znaleckým posudkom. Geometrický plán a znalecký posudok sú/budú vyhotovené na náklady spoločnosti Bratislavská teplárenská, a.s.
4. Návrh na zriadenie vecného bremena bol prerokovaný na zasadnutí Vedenia STU dňa 28.03.2018 a na zasadnutí Kolégia rektora dňa 04.04.2018.
5. Akademický senát SjF STU vyjadril súhlas so zriadením vecného bremena.